Pharmacy
నియంత్రణ జాబితాలోకి మరికొన్ని ఔషధాలు
న్యూఢిల్లీ: జాతీయ ఔషధ ధరల నిర్ణాయక సంస్థ (ఎన్‌పిపిఎ) మరికొన్ని కీలక మందులను ధరల నియంత్రణ జాబితాలోనికి తెస్తున్నట్లుప్రకటించింది. జనవరి నెలలో 33 ఔషధాల ధరలను తగ్గించి నిత్యావసర మందుల జాబితాలో చేర్చింది. ఇప్పటికే ఎన్‌పిపిఎ 2016 ఏప్రిల్‌ నుంచి 620 ఔషధాల ధరలను నియంత్రణ జాబితాలో చేర్చింది. స్టెంట్లు మరింతగా అందుబాటులోనికి తెచ్చేందుకుగాను రెండోవిడత ఉత్పత్తిదారులు, దిగుమతిదారులతో ఈనెల ఏడవ తేదీ సమావేశం నిర్వహించి తమ వచ్చే ఆరేడునెలల కార్యాచరణను వారికి వివరించాలనినిర్ణయించింది. ధరల నియంత్రణ ఉత్పత్తులు 2-013 ప్రకారం ఎన్‌పిపిఎ అత్యసవర మందులకు ధరలను నియం త్రించింది. ఒక ప్రత్యేక చికిత్సావిభాగంలో వినియోగించే అన్ని రకాల మందుల ధరలను పరిగణ నలోనికి తీసుకుని సగటుధరల ఆధారంగా వీటి ధరలను నిర్ణయిస్తుంది. అయితే వీటి విక్రయాలు ఒకటిశాతంకంటే ఎక్కువ అయి ఉండాలి. ధరల నియంత్రణ జాబితాలోలేని మందులపరంగా ఉత్పత్తి దారులు సాలీనా పదిశాతానికి మించి ధరలు పెంచకూడదు. మొత్తం 2013 డిపిసిఒ ప్రకారంచస్తే 680 ఔషధ ఫార్ములేషన్స్‌ను నోటిఫై చేసింది. 2014 మే 15వ తేదీనుంచి ఈ ఉత్తర్వులు అమలులోనికి వచ్చాయి. అంతకుముందు 1995లో జారీచేసిన ఉత్తర్వులస్థానంలోనే వీటిని జారీచేసింది. 1997లో ఏర్పాటుచేసిన ఎన్‌పిపిఎ ధరల నియంత్రణ, నిర్ధారణచేస్తుంది. అలాగే డిపిసిఒ ఉత్తర్వులకు ఎన్‌ఫోర్స్‌మెంట్‌ కార్యాచరణ కూడా ఉంటుంది. నియంత్రణ ఔషధాలు, నియంత్రణలో లేని మందులధరలను కూడా విధిగా ఎన్‌పిపిఎ పర్యవేక్షణ చేస్తుంది.